
מדינת ישראל

המשרד לביטחון הפנים
מכרז מס' 14/09
בקשה לקבלת הצעות לתפקיד מרכז הפעלת תוכנית "עיר ללא אלימות" 
נובמבר 2009

מסמך זה הינו  רכוש מדינת ישראל. המידע הכלול בו לא יפורסם, לא ישוכפל, ולא יעשה בו שימוש, מלא או חלקי, לכל מטרה שהיא מלבד לשם הכנת מענה לבקשה לקבלת הצעות
מבוא

1.
המשרד לביטחון הפנים (להלן - המשרד ו/או המזמין), מזמין את הגורמים המעוניינים להשתתף בהליך לבחירת מרכז הפעלת תוכנית עיר ללא אלימות (להלן – התכנית).
2.
רקע לתכנית:
א.
על רקע התגברות תופעות האלימות בחברה הישראלית והצורך במאבק מערכתי כולל בתופעות אלה, החליטה ועדת השרים למאבק באלימות (להלן - ועדת השרים) בישיבתה מיום 25/9/06 להפעיל את תוכנית "עיר ללא אלימות" שפותחה בעיר אילת, ברשויות מקומיות נוספות בישראל. התוכנית הנה מודל עבודה חדשני להתמודדות עם כלל סוגי האלימות ביישוב ברמה עירונית – מערכתית, על מנת להביא לשינוי באקלים החברתי וליצירת נורמות התנהגויות בלתי אלימות בחברה בישראל. העיר אילת, נבחרה לשמש כמודל ארצי – לאומי ליישום התוכנית. 
ב.
התוכנית פועלת מזה כשנתיים ב- 12 רשויות מקומיות שנבחרו על פי קריטריונים מוגדרים. הרשויות המקומיות שנבחרו בשלב הראשון היו: טבריה, נצרת עילית, עכו, חדרה, נתניה, רהט, לוד, מעלה אדומים, אשקלון, רמלה ובת ים. כן הוחלט כי פיתוח התוכנית בעיר אילת יימשך, על מנת שזו תשמש כמודל לרשויות שנבחרו כאמור . 
ג.
הקרן לידידות בישראל, (להלן - הקרן לידידות) בראשות הרב יחיאל אקשטיין, אשר פועלת לקידום נושאים חברתיים וטיפול בבעיות חברתיות מרכזיות בישראל, החליטה להצטרף כשותפה עיקרית ומרכזית לממשלת ישראל ליישום התוכנית ולהצלחתה, ולהקצות לשם כך משאבים בהיקף נרחב. 

ד.
לאחר שנתיים של הפעלת התוכנית החליטה הממשלה להמשיך את התוכנית ב-12 הרשויות המקומיות הקיימות ולהרחיב את התוכנית ברשויות מקומיות חדשות. במסגרת הרחבת השירות, פרסם המשרד "קול קורא" שהופץ לרשויות מקומיות להצטרף לתוכנית. 
ה.
לצורך ביצוע התוכנית הוקמה וועדת היגוי לאומית (להלן - ועדת ההיגוי) בהשתתפות נציגי משרדי הממשלה העוסקים בנושא, נציגי הקרן לידידות ונציגי גופים ועמותות נוספים השותפים לתוכנית והתומכים בה. בראשות ועדת ההיגוי הלאומית עומד מנכ"ל המשרד. 
3.
משכך, הוחלט להקים במשרד מטה, אשר ינוהל ע"י המשנה למנכ"ל המשרד או מי מטעמו (להלן- ראש המטה).
4.
תפקידיו של המטה להוציא לפועל את מדיניות התוכנית, לבצע פיתוח מקצועי עפ"י צרכים, לרכז את תהליכי ניהול הידע, ההשתלמויות וההדרכות, לתאם בין מדיניות התוכנית למדיניות הגורמים השותפים, להכין ולהפיץ תורה מקצועית, לתמוך ולהנחות את הרשויות המקומיות בהוצאה לפועל של התוכנית, לקשר בין הרמה המקומית לארצית בזמן ביצועה, לבצע בקרות אחר יישום התוכנית בערים ולטפל במכלול ההיבטים התפעוליים של יישומה (להלן- המטה).
5.
התכנית תופעל באמצעות נותני שירותים חיצוניים נוספים (תפוקות חיצוניות) בנושאים מקצועיים הבאים: תיאום ריכוז ותפעול התכנית, ריכוז הפעילות ברמה אזורית (3 אזורים), תיאום תחום מיעוטים, תיאום תחום עולים, ריכוז פיתוח, ידע והדרכה, עורך תוכן לאתר האינטרנט, ריכוז תחום חינוך שהם נשוא בקשה זו לקבלת הצעות (להלן - נותני שירותים חיצוניים). אלו ישמשו את המטה למימוש התכנית.
6.
כמו כן, יפעלו במסגרת המטה יועצים ספציפיים עפ"י צרכים (כגון יועץ טכנולוגי). המטה יקבל תמיכה בהיבטים הלוגיסטיים ממנגנון משרדי תפעולי שיוכפף גם הוא למשנה למנכ"ל המשרד. 
7.
תאור מנגנון הפעלת התכנית - התכנית מופעלת באמצעות שלושה רבדים כמפורט להלן:
א.
ברשות המקומית - התכנית מופעלת באמצעות ועדת היגוי בראשות ראש הרשות המקומית. מימוש התכנית בכל רשות מקומית נעשה באמצעות מנהל תכנית מקומי, המועסק ע"י הרשות המקומית במימון משותף של המשרד, הרשות המקומית והקרן לידידות.
ב.
הרובד המקשר ומתאם – תתבצע באמצעות נותני שירותים חיצוניים.
ג.
במשרד – גיבוש מדיניות, הובלה, בקרה, הנחייה ועוד, יבוצע באמצעות  המטה.
8.
המשרד מבקש להתקשר עם גורם מקצועי שירכז את ההפעלה מול הרשויות המקומיות ומרכזי האזורים של תכנית "עיר ללא אלימות" ויסייע למימושה בשלושת הרבדים כאמור לעיל. הגורם שיבחר ירכז נותני שירותים חיצוניים, אשר יבחרו במכרזים שונים שהמשרד יפרסם.
9.
ועדת המכרזים פונה בזאת לקבלת הצעות לתפקיד מרכז הפעלת התכנית אשר יבצע את המטלות המפורטות לעיל ולהלן ויספק את התפוקות כמפורט להלן (להלן – הזוכה/מנהל הפעלת התכנית).
10.
הזוכה יידרש לעמוד בבדיקה ביטחונית כתנאי לכך שיוכל לתת את השירות למשרד.
11.
בין הזוכה במכרז ובין המשרד ייחתם, בין היתר, הסכם על פיו יספק את התפוקות על פי המפורט להלן.
12.
מכרז תפוקות - המכרז הינו מכרז לקבלת תפוקות.

א.
לביצוע התפוקות הנדרשות, נדרשת פעילות אינטנסיבית של הזוכה, בהתאם לדרישות המזמין. מאחר ומדובר בתכנית דינמית ובנוסף יתכן ויידרש לבצע שינוי/הוספה  בתפוקות הנדרשות בגין פעילויות במקומות שונים, המשרד יהיה רשאי לשנות את התפוקות הנדרשות בתיאום עם הזוכה, באופן שסך פעילות נותן השירות מטעם הזוכה למתן התפוקות לא תשתנה.
ב.
הוכחת מימוש התפוקות  תעשה באמצעות מילוי דו"חות פעולה ודווח למטה (הכוללים פירוט השירות שניתן על מרכיביו השונים, ועוד).
ג.
אישור התשלום בגין התפוקה הכמותית והאיכותית של נותן שירות כאמור תעשה - באמצעות הדיווחים ודוחות שיוגשו.
ד.
תפוקות העבודה הנדרשות (כמותית ואיכותית) יבחנו עפ"י עמידה בתפוקות שיקבעו ליישום התכניות ע"י המטה עפ"י "יעדים ומדדים" כפי שיוגדרו ע"י המשרד. מדידת התפוקות בפועל תתבצע על סמך הדיווחים הנדרשים כמפורט  במפרט זה.
ה.
מרכז הפעלת התכנית יופעל ויונחה ע"י ראש אגף  המטה.
13.
להלן פירוט השירותים הנדרשים מאת מרכז הפעלת התוכנית, כפי שיכומתו בתכני התפוקות הנדרשות והמפורטות להלן:
א.
הפעלת רכזי האזורים, טיפול בתכניות העבודה של מנהלי האזורים, ביקורת על פעילותם ווידוא כי הם נותנים את התפוקות הנדרשות מהם באופן מיטבי.
ב.
ניהול והפעלת נותני השירותים החיצוניים הנוספים.
ג.
מטלות:
1.
"הגורם המקשר" בין נותני השירותים למשנה למנכ"ל המשרד. 
2.
ריכוז והנחיה מקצועית לכלל נותני השירות, מנהלי האזורים ומנהלי התכניות ברשויות המקומיות, פתרון בעיות מעשיות באישור ר' המטה, הקשורות בתוכנית, ניהול תהליכים לצורך הוצאה לפועל של הפעילויות השונות. 
3.
שותפות בתהליכי פיתוח של התכנית ובמציאת פתרונות לדילמות מקצועיות העולות ברשויות המקומיות.
4.
שותפות בבניית התוכנית היישובית על בסיס מודלים שפותחו ובהתאמה למאפייניו הייחודיים של כל ישוב.
5.
הדרכה והכשרת נותני השירות ומנהלי התכניות ביישובים, לביצוע המשימות הנדרשות מהם, לרבות מיומנויות נדרשות להפעלת התכנית.
6.
הנחייה וריכוז מקצועי של הרכזים: האזורים, המעוטים והעולים החדשים, באמצעות נותני השירות בנושאים הבאים:

א.
מתן פתרונות לבעיות שמתעוררות ברמה המקומית. 
ב.
בקרות על מימוש התכנית ברשות המקומית עפ"י הנחיית ראש המטה. 
ג.
ייעוץ לגורמים ברשות המקומית בכל הקשור לנוהלי עבודה. 
ד.
סיוע לגורמים ברשות המקומית בתהליכי הכנת ויישום תכניות. 
7.
סיוע במציאת פתרונות לדילמות מקצועיות העולות ברשות.

8.
הכנת חומרים והשתתפות בישיבות המטה, בוועדת ההיגוי, בועדת שרים למאבק באלימות ובפורומים נוספים ככל שיידרש והכול בהתאם להנחיית וועדת ההיגוי והמשרד.

9.
ריכוז היבטי ביצוע של תהליכי הכשרה, הדרכה, השתלמויות וכנסים.
10.
סיוע בהעברת נתונים לצורך בניית מדדי ביצוע להשגת יעדי התוכנית.
11.
קבלת דו"חות ביניים ודו"חות מסכמים ברמה הארצית, לרבות המלצות על הפקת לקחים והמלצות ביחס להמשך הרחבת התכנית ושכלולה מאת הרכזים האזוריים וביצוע אינטגרציה והעברת החומר למטה במשרד.
14.
תפוקות מינימאליות נדרשות (ביצוע פעולות לניהול התכניות לפי הפרוט הבא):
א.
שותפות עם המשרד בהכנת הנחיות ונהלים להפעלת התוכנית.
ב.
הובלה ו/או השתתפות בפעילות ארצית לפי תוכנית עבודה שתקבע ע"י המטה ולפי הפרוט הבא:
1.
השתתפות בישיבת צוות שבועית של המטה.
2.
השתתפות בישיבה צוות מורחבת עם יו"ר וועדת ההיגוי הלאומית (מנכ"ל המשרד) ועם המשנה אחת לחודש.
3.
השתתפות בישיבות וועדת ההיגוי הלאומית אחת ל – 3 חודשים.
4.
ניהול כנסים, ימי עיון, השתלמויות וסדנאות (לפי תוכנית עבודה של המטה).
ג.
פעילות מול הרשויות המקומיות:
1.
ככלל, יש לבצע לפחות ביקור אחד בכל רשות מקומית ברבעון.
2.
אחת ל – 3 חודשים יש להשתתף בוועדת היגוי מקומית.
3.
אחת ל – 3 חודשים יש לבצע בקרה ברמה היישובית ולרכזי האזור.
4.
יש לבצע ביקורים ברשות המקומית בשלב הכנסתה לתוכנית, ביחד עם היועץ לתכנית, לרבות פגישה עם ראש הרשות.
ד.
לקראת היערכות  להכנת תוכנית עבודה לשנה הבאה, יבצע ריכוז החומרים    ממנהלי האזורים והערכה שנתית מסכמת של כלל ההיבטים לשנת הפעילות  השוטפת.
ה.
השתתפות בטקסים ובאירועים שמתקיימים כחלק מהתוכנית (חתימה על אמנות, אירועי השקה וכו') עפ"י חשיבות.
ו.
בנוסף, קיום פגישות ודיונים ככל הנדרש על מנת לבצע את כלל התפקידים.
ז.
הכנת חומרים על פעילות שבתחום אחריותו לפי הפרוט הבא:
ח.
ריכוז כל חומרי הדיווח של התכניות והעברתם למטה  במשרד לבט"פ.
1.
הגשת דוחו"ת סטטוס ובקרות על פעילות הרשויות המקומיות המשתתפות
2.
אחריות כוללת להעברת הידע והכלים בהיבטים התפעוליים לכלל המעורבים בתוכנית.
3.
ביצוע הצגה מסודרת של התוכניות בפני צוותים מובילים.
ט.
פיקוח והנחייה להכנת חומרים על פעילות שבתחום אחריותו לפי הפרוט הבא:

1.
תוכנית עבודה כוללת.
2.
תוכניות עבודה מקצועיות לכלל נותני השירות.

3.
הנחיות ונהלים להפעלת התוכניות ברשויות המקומיות.
4.
חומרי הדרכה ואחריות כוללת להעברת הידע והכלים לכלל המעורבים בתוכנית.
5.
כל החומרים הנדרשים לניהול התכניות כגון: דו"חות מפגישות, ביקורים, תכניות עבודה, נהלים, פיתוח ותחזוקת מודלים/תכניות והעברתם למנהל שירותי התפעול (יוגדר להלן), במטרה להוציאם לפועל.
י.
פיקוח על הפעילויות המקצועיות כדלהלן:
1.
ביצוע הדרכות (פרטנית וקבוצתית של הצוותים נותני השירות).
2.
כינוס מנהלי התוכניות המקומיות בארץ לפורום לומד אחת לרבעון.
3.
הצגת התוכנית בימי עיון וכנסים ובפורומים שונים
יא.
ריכוז  הבקרה על "גרף" פעולות נותני השירות.
12. אחריות לתיאום והכנת הפורומים הלומדים, ימי העיון, הכנסים.
13. שותפות בהמלצה למטה לעניין התוכנית המקומית הראשונית.
15.
דרישות כלליות מהזוכה

א. 
ניידות מלאה ככל שתידרש ע"י המזמין (רכב צמוד).

         
ב. 
טלפון נייד.
  
ג. 
מחשב נייד + חיבור לאינטרנט.
   ד.
מציע שיוחלט להתקשר עימו יחויב בהמצאת ערבות בנקאית/ביטוחית בשיעור של חמישה אחוזים משווי ההתקשרות, בנוסח המצורף. המצאת הערבות היא תנאי לכניסתו של ההסכם לתוקף.

ההתקשרות תהיה בתוקף עד ל- 45 ימים לאחר מועד סיום ההתקשרות. באם תוארך ההתקשרות, תוארך הערבות בהתאם.

16.
תקופת ההתקשרות
א.
תקופת ההתקשרות תהיה עד סוף חודש דצמבר 2010. שמורה למשרד בלבד אופציה להרחיב את ההתקשרות בהתקשרות נוספת או מספר התקשרויות נוספות ועד סה"כ 5 שנות מתן השירות.
ב.
כמו כן למשרד אופציה נוספת להאריך את תקופת ההתקשרות לתקופות נוספות בנות שנה כל אחת, כל עוד הפרויקט  בתוקף וכפוף להוראות כל דין.
17.
היקף ואופי ההתקשרות
א.
הזוכה מתחייב לספק את השרות בכל עת שיידרש לכך ע"י המזמין, תוך זמינות מלאה, הכול עפ"י הצורך ובהתאם להנחיות המשרד, על מנת לבצע את כלל המטלות/תפוקות נשוא בקשה זו לקבלת הצעות.
ב.
למען הסר ספק מובהר בזאת כי הזוכה לא יהיה זכאי לכל תוספת תשלום בגין עבודה בשעות מנוחה ובימי מנוחה וחג או עבור שעות נוספות.
ג.
הזוכה מתחייב  לזמינות מלאה ולעבודה מלאה כמפורט בבקשה זו לקבלת הצעות.
ד.
המשרד יהיה רשאי להורות על הפסקת עבודתו של הזוכה מכל טעם שיימצא לנכון ולנותן השירות לא תהיה כל טענה בעניין זה ולא יהיה זכאי לכל תשלום, פיצוי בגין האמור, מעבר לתשלום בגין השירות שניתן עד למועד סיום העובדה.
ה.
המכרז מיועד לנותן שירות מסוים שכישוריו הם שייבחנו לשם בחירת הזוכה. באם ההצעה מוגשת על ידי חברה, אליה לפרט את פרטי נותן השירות מטעמה ורק כישוריו הם שייבחנו על ידי המשרד. במקרה והזוכה תהיה חברה כאמור, ההתקשרות תהיה רק בתנאי שנותן השירות המלא והבלעדי יהיה נותן השירות שנקבע על ידי החברה. לא ניתן יהיה להחליף את זהות נותן השירות כאמור. 
18.
תנאי סף  - כישורים נדרשים
א.
ניסיון ניהולי מוכח  בניהול פרויקטים חברתיים ובמתן שירות רלוונטי לשירות הנדרש במכרז זה, כל זאת למשך תקופה שלא תפחת מ- 5 שנים.
ב.
ניסיון מוכח בניהול מקצועי של תוכניות חברתיות גדולות ובהדרכת צוותים מקצועיים ובכפוף להוראות הדין. יתרון למי שעסק בניהול תכניות העוסקות בנוער, קהילה וחינוך.
ג.
ניסיון בעבודה עם גופים ציבוריים (תינתן עדיפות לניסיון במתן שירותים כאמור עבור משרדי ממשלה ו/או רשויות מקומיות).
ד.
ניסיון בניהול הדרכות והשתלמויות לקבוצות מקצועיות שונות.
ה.
ניסיון בהפעלת אנשים במערכות מורכבות.
6. לפחות תואר ראשון אקדמי.
7. כל האישורים הנדרשים על פי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976.
8. רישום בכל מרשם המתנהל על פי דין הצריך לעניין נושא ההתקשרות וכן קיומם של הרשיונות הנדרשים על פי דין.
9. המצאת תצהיר בכתב של המציע ושל בעלי השליטה בו, בדבר קיום חובותיו של המציע בעניין שמירת זכויות עובדים, לפי דיני העבודה, צווי ההרחבה וההסכמים הקיבוציים החלים על המציע כמעסיק לצורך אספקת השרות המתבקש.
10. תצהיר המציע לעשות שימוש לצורך מתן השירות המתבקש במכרז בתוכנות מקוריות בלבד.

19.
עדיפות תינתן בנושאים הבאים:
א.
ניסיון מוכח בפיתוח מודלים חינוכיים/ חברתיים/קהילתיים חדשים ושדרוג מודלים קיימים
ב.
ניסיון מוכח בעבודה קהילתית  במגזר החרדי ובמגזר המיעוטים.  
20.
תמורה – 
1. המציע יגיש במעטפה סגורה ונפרדת הצעה לשכר טרחה לביצוע התפוקות הנדרשות ע"י המשרד. שכר הטרחה (לא כולל מע"מ), יתייחס לשנת עבודה מלאה לשם מתן התפוקות הנדרשות.
2. שכר הטרחה יהיה סופי ויכלול את כל ההוצאות לרבות הוצאות נסיעה, אש"ל, תנאים סוציאליים וכד' וכל הנדרש לביצוע כלל השירותים/ מטלות/תפוקות במכרז זה .
3. יובהר כי לשכר הטרחה לא יתווספו כל הפרשי הצמדה למעט כמפורט בתנאי החוזה.
4. שכר הטרחה ישולם ע"י המשרד בכפוף לאישור המטה בדבר ביצוע המטלות והשירותים הנדרשים ובכפוף להגשת חשבונית מס כמקובל, כמפורט בתנאי החוזה.
21.
הצעת המציע תכלול:
א.
קורות חיים.
ב.
פרטי הניסיון של המציע כמפורט בתנאי הסף שפורטו לעיל, לרבות אסמכתאות.
ג.
רשימת ממליצים ופרטיהם (לפחות 3 ממליצים לרבות תפקידם, כתובתם ומס' טלפון). הממליצים יהיו כאלה שהשירות שניתן להם היה בתחום הבקשה לקבלת הצעות (עדיפות למתן ייעוץ בשירות הציבורי ועדיפות יתר למתן ייעוץ עבור משרדי ממשלה ו/או רשויות מקומיות). 
ד.
פירוט קצר של עבודות קודמות בתחום הבקשה לקבלת הצעות, אשר נערכו ע"י המציע לרבות תקציר של השירות שניתן.
ה.
טופס הצעת מחיר מלאה וחתומה כנדרש.

ו. 
טופס הצהרות המציע בצירוף כל הצירופים הנדרשים חתומה כנדרש. 
23.
מציע שיוחלט להתקשר עימו יידרש לחתום על הסכם בנוסח המצ"ב לבקשה זו לקבלת הצעות וכן יחויב בהמצאת ערבות בנקאית/ביטוחית בהיקף כאמור בסעיף 15(ד) לעיל.


המצאת הערבות הנה תנאי לכניסתו של ההסכם לתוקף, לכל תקופת ההסכם.
24.
בחירת ההצעה הזוכה
         בחירת ההצעה הזוכה תעשה בשלבים על פי המפורט להלן:

שלב א' – עמידה בתנאי הסף שנקבעו. בשלב הראשון ינופו ההצעות שאינן עומדות בתנאי הסף. 
שלב ב' – בשלב השני תבחנה ההצעות  עפ"י  הערכה מקצועית על ידי צוות שימונה על ידי ועדת המכרזים.

הצוות יהיה רשאי להיפגש עם המציעים השונים ככל שימצא לנכון, לצורך התרשמות וקבלת פרטים והבהרות על ההצעה (לרבות לעניין ניסיון של המציע; יכולת עמידה בתפוקות; עמידה בלו"ז; או כל פרט רלוונטי אחר).

תינתן הערכה לכל מציע על פי אמות המידה (מפ"ל) כדלהלן:
	כישורי המציע 
	משקולות

	רקע בניהול מערכות מורכבות 
	10%

	ניסיון בהפעלת תכניות פורמאליות ולא פורמאליות במערכות החינוך והנוער 
	15%

	ניסיון מעשי ורלוונטי בתחום השירות המוצע 
	15%

	המלצות
	10%

	ידע והיכרות של המציע עם אופן ומהות עבודת רשויות מקומיות ומשרדי ממשלה.
	10%

	התרשמות כללית לרבות ראיון אישי
	40%


לכל אמת מידה יינתן ציון שישוקלל בהתאם למשקולות דלעיל. הציון הסופי יתקבל מסך הציונים המשוקללים לכל הצעה.
מובהר בזאת שרק הצעה שתוערך בציון של 80% ומעלה תעלה לשלב הבחירה הבא.  
שלב ג' – דרוג ההצעות לפי הצעת המחיר שתינתן ע"י המציע:
1. הצעת מקסימום לא תעלה על הסך של 432,000 ₪ (לשנה)
2. על המציע להגיש הצעה שתכלול הנחה על המחיר המקסימלי.
3. לא תתקבל הצעת מחיר שתהה נמוכה מהסך של 390,000 ₪ (לאחר ההנחה) (לשנה).
4. ההצעה הזולה ביותר תקבל את מירב הנקודות ובהתאם שאר ההצעות תדורגנה עפ"י ההפרש היחסי בין ההצעה שמקבלת את מירב הנקודות להצעה הנדונה –
ציון ההצעות יחושב על פי היחס בין מחיר ההצעה הזולה למחיר המוצע על ידי המציע כפול ציון המחיר המקסימלי (30% מהציון הסופי (שלב ד'))
שלב ד' – ההצעה הזוכה תקבע עפ"י השקלול הבא:
1)  30% מחיר
2) 70% הערכה מקצועית.
25.
אין המשרד מתחייב לקבל את ההצעה הזולה ביותר או כל הצעה שהיא.

א.    המשרד רשאי לבטל או לשנות את היקף ההתקשרות על פי שיקול דעתו, כמפורט בטיוטת ההסכם הרצ"ב.
ב.
מבלי לגרוע מכלליות האמור לעיל, המשרד רשאי שלא לבחור בהצעה, בין השאר, אם מצא כי ההצעה בלתי סבירה באופן המעורר חשש בדבר יכולת המציע לעמוד בהתחייבויותיו או אם מצא כי אופי עסקיו של המציע אינם מתאימים למתן השירות נשוא פנייה זו. בנוסף, המשרד רשאי שלא להתחשב בכל הצעה שהיא בלתי סבירה מבחינת מחירה לעומת מהות ההצעה ותנאיה או בשל חוסר התייחסות מפורטת לסעיף מסעיפי הפנייה שלדעת המשרד מונע הערכת ההצעה כדבעי.


ג.
אין המשרד מתחייב להזמין את התפוקות או כל חלק מהם והדבר יהיה נתון לשיקול דעתו בלבד, כפי שימצא לנכון במהלך ההתקשרות.



השירות יינתן רק על פי דרישות שיופנו לנותן השירות מראש ובכתב, מעת לעת.
ד.
המשרד רשאי, לפי שיקול דעתו הבלעדי, בכל עת, בהודעה שתועבר בכתב לכלל המציעים, להקדים או לדחות את המועד האחרון להגשת הצעות וכן לשנות מועדים ותנאים אחרים הנוגעים לפנייה זו.

ה.
המשרד רשאי, לפי שיקול דעתו הבלעדי, בכל עת, בהודעה שתועבר בכתב לכלל המציעים, לבטל את ההליך לפי פנייה זו או לפרסם מכרז או פנייה חדשה.

ו.
המשרד רשאי שלא לעשות כל שימוש בשירותים האמורים בפניה ו/או בחלק מהם.

ז.
כל התניה או הסתייגות על תנאי הפנייה תחשב כבטלה וכעילה לפסילת ההצעה.  מבלי לפגוע באמור לעיל, במידה ויודיע המשרד למציע על זכייתו בפניה לקבלת הצעות בכפוף לביטול התניותיו והמציע יסרב לכך, תבוטל זכייתו של המציע. המשרד יהא זכאי לחלט את הערבות מטעם אותו מציע, זאת מבלי לגרוע מכל זכות אחרת על פי דין של מהמשרד. 

ח.
אין בהתקשרות המשרד כדי לגרוע מזכות המשרד להתקשר בהסכמים עם גורמים אחרים למתן השירות כאמור ו / או נוסף ו / או ייחודי.

ט.
המשרד שומר לעצמו על הזכות לנהל מו"מ עם המציעים שיימצאו המתאימים ביותר.

26.
עם הזוכה ייחתם הסכם בנוסח הרצ"ב כנספח לבקשה זו לקבלת הצעות. וכן יחתום על טופס הצהרת סודיות בנוסח הרצ"ב לבקשה לקבלת הצעות.
27.
הזוכה מתחייב להימנע מניגוד עניינים בין עיסוקיו לבין פעולותיו במסגרת שרותיו במשרד ולא ימצא במצב בו קיימת אפשרות כלשהי לניגוד עניינים כאמור. 

28.
הצעת המציע על פי בקשה זו לקבלת הצעות תחשב שניתנה לאחר שעיין בכל מסמכי הבקשה והמצורף לו לרבות בהסכם והובהרו לו כל הנקודות הטעונות    הבהרה.

29.
אופו הגשת הצעה:
· את ההצעות על פי בקשה זו לקבלת הצעות יש להכין ב- 3 עותקים בצירוף כל מסמך שהתבקש על פי מסמכי הפנייה לקבלת הצעות.
·  את ההצעה יש להגיש במעטפה כשעליה ירשם "הצעה לתפקיד מרכז תוכנית "עיר ללא אלימות" – מכרז פומבי 14/09" והיא סגורה חתומה ומכילה שתי מעטפות סגורות ואטומות ללא סימני זיהוי של המציע, מעטפת איכות ומעטפת מחיר שתיפתח רק לאחר הבדיקה האיכותית.
· על המציע לשים את הצעתו בתיבת המכרזים של המשרד, לשכת סמנכ"ל המשרד קריית הממשלה מז' ירושלים בניין ג' קומה 4 חדר 444 עד ליום רביעי ח' בכסלו התש"ע (25.11.09) שעה 12.00.

בסמוך לאחר מועד זה תפתח תיבת המכרזים.

30.
עיון בהצעה הזוכה
בהתאם לדין, מציעים שלא זכו רשאים לבקש לעיין בהצעת המציע שזכתה. המציע רשאי לציין מראש, אלו סעיפים בהצעתו חסויים להצגה בפני מציעים אחרים בשל היותם, לדעתו, סוד מקצועי או מסחרי. ואולם, ועדת המכרזים של המשרד רשאית, על פי שיקול דעתה, להציג בפני מציעים שלא זכו, כל מסמך אשר להערכתה הוא נדרש בכדי למלא אחר דרישות החוק ולמציע הזוכה לא תהיה כל טענה בשל כך.

31.
הבהרות:

א.
מציע המבקש הבהרות בקשר לפנייה זו, רשאי לפנות בכתב למר רועי בנבנישתי בדוא"ל  royb@mops.gov.il. 
ב.
פניות כאמור תתקבלנה עד יום רביעי ה- 18.11.09 בשעה 12:00.
ג.
מענה לשאלות ההבהרה יפורסמו באתר המשרד עד ליום א' ה-22.11.09 
ד.
יובהר, רק תשובות בכתב תחייבנה את המשרד. על המציע לוודא כי הצעתו נותנת מענה גם לתשובות בכתב שניתנו.

ה.
אין המשרד מתחייב להשיב לכל השאלות אותן ישאל, או כל חלק מהן.

.
34.
הפנייה הינה לנשים וגברים כאחד.

סמנכ"ל המשרד











ויו"ר ועדת מכרזים
שם המציע ________________________

ח.פ / עסק מורשה ___________________

כתובת + מיקום ____________________

טלפון ___________________________

פקס ____________________________

                                                             טופס הצעת מחיר 
(יצורף להצעת המחיר של המציע)

לכבוד       
המשרד לביטחון פנים
קריית הממשלה, מז' י – ם

לשכת סגן המנהל הכללי 

בניין ג' קומה 4 

ירושלים
הנדון –  מכרז לקבלת הצעות לתפקיד מנהל הפעלת תוכנית "עיר ללא אלימות"
לאחר שעיינתי בכל מסמכי המכרז, אני מגיש בזאת את הצעתי למכרז ומצהיר כדלהלן.

הצעת מחיר    [תוגש במעטפה נפרדת חתומה וסגורה ]
תשלום כולל לשנה:
______________ ש"ח. (הסכום אינו כולל מע"מ). (התשלום יחולק ל- 12 ויועבר אחת לחודש באופן יחסי לשנה שלמה)
______________






                 ______________

         תאריך









       חתימה

שם המציע ________________________

ח.פ / עסק מורשה ___________________

כתובת + מיקום ____________________

טלפון ___________________________

פקס ____________________________

טופס הצהרות המציע וצירופים נדרשים

(יצורף להצעת האיכות של המציע)
א.
הצהרות המציע

1.
קראתי בעיון את כל פרטי הבקשה לקבלת הצעות ואת ההסכם שצורף אליו ואני מצהיר כי הבנתי את הדרישות ואני מסכים לתנאי הבקשה לקבלת הצעות ובהתאם לכך ערכתי את הצעתי. אני מתחייב כי באם אדרש על ידי המשרד לחתום על ההסכם על פי תנאי המכרז, אחתום עליו כאמור.


2.
אני מתחייב כי לשם מתן התפוקות, אקדיש או יקדיש נותן השירות מטעמי את מירב זמני/ו, מרצי/ו, ידיעותיי/ו ויכולותי/ו  וכי לא א/יהיה רשאי לעבוד בכל עבודה נוספת או אחרת, בתשלום או שלא בתשלום, ואשקיע את מירב זמני ומרצי למתן השירות והפקת התפוקות כאמור.

3.
א.
חובת סודיות



אני מתחייב כי במידה ואתן את השירות והתפוקות הנדרשות – 




1.
לא אעביר, אודיע, אמסור, אעשה שימוש או אביא לידיעת כל אדם, כל מסמך, ומידע שיגיע לידיעתי בהקשר עם החומר האמור, למעט במסגרת מתן הייעוץ. 




2.
לא אפרסם, ולא אותיר לעובדיי ו/או לכל אחר, לפרסם כל דבר הקשור במידע האמור, בין באופן ישיר ובין באופן עקיף, לרבות מסמכים, מידע, נתונים, ניתוח אחר או כל הנובע ממנו.




3.
לא אוציא מסמך כלשהו, הקלטה או מידע אגור בצורה כלשהי ממקומם ללא אישור המשרד מראש ובכתב ולדאוג לשמירה במקום בטוח של כל חומר, מסמכים, מידע וכד' והקשור בחומר שיועבר אלי ו/או שניתן בידי והכל בכפוף להוראות המשרד.


ב.
הנני מצהיר כי ידוע לי כי אי מילוי התחייבותי כאמור בסעיף זה או התחייבות מי מעובדיי מהווה עבירה על פי סעיף 118 לחוק העונשין התשל"ז-1977.


4.
חובת נאמנות וניגוד עניינים:



א.
ידוע לי כי במידה ואתן את השירות והתפוקות הנדרשות אהיה חב חובת נאמנות כלפי המשרד בלבד בכל הקשור במידע שיועבר לידיעתי כאמור ואפעל למען מימוש חובת נאמנות זאת בין במישרין ובין בעקיפין.


ב.
אני מצהיר בזאת כי במידה ואתן השירות והתפוקות הנדרשות לא אהיה מצוי במצב של ניגוד אינטרסים או אפשרות של ניגוד אינטרסים בין האינטרסים של המשרד בקשר לעבודתי האמורה ובין אלה שלי או של גורם אחר כלשהו שאיננו המשרד ואני מתחייב שלא להימצא בעתיד במצב של ניגוד אינטרסים כאמור לא במישרין ולא בעקיפין ואם אקלע לכזה אפעל מיד להפסקתו ואודיע על כך מיד לנציגי המשרד ואפעל ככל שאלה ימצאו לנכון להורות לי.



ג.
ידוע לי כי באם לא אעמוד בהוראות התנאים כאמור, יהיה במשרד רשאי לפעול בכל דרך שימצא לנכון לרבות הפסקת עבודתי ו/או פסילת הצעתי ו/או ההצעה של הגורם לו ניתן השירות על ידי במסגרת המכרז כאמור ולא תהיה לי כל טענה בגין האמור.  


5.
ידוע לי כי חובת המשרד לתת למציעים אחרים זכות עיון בהצעה הזוכה, כמפורט בתקנה 21 לתק' חובת המכרזים. במידה ואזכה במכרז לא תהיה לי כל טענה כנגד המשרד כי כל חלק מהצעתי יימסר לעיון מציעים אחרים.
ב.
רצ"ב

*      
מסמכים המעידים על עמידה בתנאי הסף כמפורט לעיל בסעיף 18. 

*
האישורים הנדרשים על פי חוק עסקאות גופים ציבוריים (אכיפת ניהול חשבונות ותשלום חובות מס ) התשל"ו – 1976.


*
רישום בכל מרשם המתנהל על פי דין הצריך לעניין נושא ההתקשרות וקיום כל הרישיונות הנדרשים על פי דין.

*
פירוט קצר של  עבודות קודמות לפחות שנערכו ע"י נותני שירות מטעמי לרבות תקציר של השירות שניתן ע"י המציע במסירת אותן עבודות בתחומים הקשורים לתחומי השירות המתבקש.


*
רשימת ממליצים ופרטיהם עבור נותני שירות מטעמי בלבד (3 ממליצים לפחות לכל נותן שירות לרבות כתובת ומס' טלפון). (עדיפות לעבודות שניתנו לגופים ציבוריים ).


*
פרטי ניסיון של המציע.


*     
התחייבות המציע לעשות שימוש  לצורך מתן השירות המתבקש במכרז אך ורק בתוכנות מקוריות.

*
פרוטוקול שאלות ותשובות החתום ע"י המציע.


*
כל מסמך רלוונטי אחר הנדרש.



____________________                                      __________________

                                  תאריך                                                                         חתימה
ה ס כ ם

שנערך ונחתם בירושלים ביום ___ לחודש ______ 2009

בין:

המשרד לביטחון הפנים בשם מדינת ישראל המיוצגת על ידי המורשים לחתום בשם המדינה, מר חגי פלג, מנכ"ל המשרד לביטחון הפנים, ומר יוחנן שליין חשב המשרד לביטחון הפנים.


                                          (להלן - המשרד)

לבין:

מר/גב' ______________ת"ז _______________                   (להלן - הזוכה)

הואיל: 
והמשרד מעוניין כי הזוכה ישמש כמרכז הפעלה לתכנית "עיר ללא אלימות", הכול בהתאם למפורט בבקשה לקבלת הצעות - נספח א' להסכם זה.

והואיל:
והזוכה הגיש הצעה למתן השירות. הצעת הזוכה מצורפת בזה כנספח ב' להסכם זה.

והואיל:
ובהחלטתה מיום ________המצ"ב בחרה ועדת המכרזים של המשרד בזוכה למתן השירות.

והואיל:
והזוכה מצהיר כי הינו בעל רקע מקצועי מתאים לבצע  התפוקות הנדרשות  בנושא האמור (להלן - התפוקות) וכי הינו מעוניין לקבל על עצמו ביצוע התפוקות בהתאם לאמור בהסכם זה, בבקשה לקבלת הצעות המצ"ב כנספח א' להסכם זה ובהצעה שהוגשה על ידו ולבצען במומחיות ובמקצועיות, והמשרד הסכים לכך.

והואיל:
והמשרד מעוניין להתקשר עם הזוכה על בסיס קבלני ושלא במסגרת שירות המדינה על כל המשתמע מכך, הן לתעריפי התשלומים והן לעניין הזכויות והחובות ההדדיות והזוכה הסכים לכך; זאת מבלי לגרוע מזכות המשרד להפסיק את השימוש בקבלת התפוקות הניתנות על פי הסכם זה בכל עת ו/או להשתמש בשירותי אחרים או נוספים לפי שיקול דעת המשרד.

לפיכך הוסכם הוצהר והותנה בין הצדדים כדלקמן:

1.
המבוא והנספחים להסכם זה מהווים חלק בלתי נפרד ממנו.

2.
המשרד מוסר בזה לזוכה את ביצוע התפוקות כמפורט בנספח א' ובהיקף כמופרט בנספח ב' והזוכה מקבל על עצמו את מתן השירות האמור, הכל בהתאם להוראות הסכם זה.

3.
הצהרות והתחייבויות הזוכה (הוא או מי מעובדיו)


א.

הזוכה מתחייב:



 
1.
לתת, במסגרת היקף ההתקשרות ותקופת ההסכם, את השירות בהתאם לקבוע בהסכם זה, ברמה מקצועית גבוהה ובלוח הזמנים שנקבע אלא אם אושר שינוי ההיקפים הנ"ל ע"י המשרד מראש ובכתב. 



2.
לעשות את כל ההכנות הדרושות והסידורים שיהיו נחוצים לשם מתן השירות באופן יעיל, מעולה ולשביעות רצון המשרד.



3.
לא להעביר או להסב זכויותיו או חובותיו לפי הסכם זה, כולן או מקצתן, או את ביצוע המטלות והשגת התפוקות לאחרים, אא"כ ניתנה לכך הסכמת המשרד מראש ובכתב. ניתנה הסכמה כאמור, לא יהא בכך כדי לשחרר את הזוכה מהתחייבויותיו ואחריות או חובה כלשהי על פי כל דין ולפי הסכם זה.



4.
לא להשתמש בתואר "נותן שירות למשרד לביטחון הפנים" או כל תואר דומה, אלא במסגרת ולשם מתן השירות על פי הסכם זה.



5.
לא לבצע כל פעולה הכרוכה בהוצאה כספית למשרד מבלי שיקבל אישור מוקדם ובכתב של נציג המשרד ויפעל בעניין זה על פי הנחיותיו, ובכפוף לאמור בס' 15(ג)  להסכם זה. 


ב.

הזוכה מצהיר:




1. 
כי יש לו את הכישורים, המיומנויות והידע  הדרוש לשם ביצוע המטלות והשגת התפוקות ביעילות ברמה מקצועית ובפרק הזמן כמפורט בהסכם זה וכי ישתמש בידע העומד לרשותו לצורך ביצוע המטלות והשגת התפוקות.



2.
כי אינו מהווה חלק מהמערך הארגוני של המשרד וככזה אין לו סמכויות להעביר הוראות. 

4.
אופן השירות

1. הזוכה יבצע את עבודתו לשם מימוש התפוקות על פי המפורט בתיאור התפוקות וכן כל תפוקה נוספת נדרשת, בכפוף לאמור בבקשה לקבלת הצעות, נספח א' להסכם זה. 

ב.
הזוכה מתחייב לביצוע המטלות והשגת התפוקות במהלך כל תקופת השירות על פי הסכם זה. הזוכה יבצע את המטלות וישיג את התפוקות תוך הקדשת פרק הזמן הדרוש לכך וברמה מקצועית גבוהה.


ג.
לא יוכל הזוכה לבצע את המטלות ולהשיג את התפוקות בדרך ארעי או בדרך קבע, אף אם מחמת סיבה שאינה תלויה בזוכה ושאין לעיל ידו למנוע, תתבטל ההתקשרות.

6.
היקף ההתקשרות ותקופת ההסכם

1. ההסכם יהיה בתוקף למשך תקופת זמן של עד שנה החל ממועד חתימתו על ידי אחרון מורשי החתימה של המשרד (לעיל ולהלן - תקופת ההסכם), עם אופציה למשרד להאריך את תקופת ההתקשרות בהתקשרות נוספת או מספר התקשרויות נוספות ועד סה"כ 5 שנות מתן השירות והזוכה מתחייב להאריך את ההתקשרות ככל שיידרש לכך במשך תקופה זו לפחות בשנתיים הראשונות ולאחר מכן יהיה רשאי שלא להסכים להארכת ההתקשרות בהודעה מראש של 4 חודשים לפחות. 
2. למשרד שמורה אופציה נוספת להאריך את תקופת ההתקשרות לתקופות נוספות בנות שנה כל אחת, כל עוד הפרויקט  בתוקף וכפוף להוראות כל דין.


ג.
במידה ותוארך ההתקשרות יהיה נותן התפוקות זכאי להצמדת התשלום בהתאם להוראת חשכ"ל 7.17.3.

ג.
על אף האמור לעיל, יהיה המשרד רשאי לפי שיקול דעתו, לשנות בהודעה בכתב ומראש החתומה על ידי מורשי החתימה של המשרד את מטלות הזוכה (בכפוף לאמור בנספח א' להסכם), או התקציב הכולל שהועמד להתקשרות, את תקופת ההסכם או את אחת ממטלות הזוכה, שבנספח א' להסכם זה. במקרה של שינוי כאמור, יחולו כל תנאי ההסכם על תקופת ההסכם המוארכת או המקוצרת ו/או על המטלות החדשות או התקציב הכולל החדש כפי ששונה.




הפסיק או קיצץ המשרד את היקף השירות או התקציב הכולל שהועמד להתקשרות, לא יפגע הדבר בתמורה המגיעה לזוכה בגין המטלות שכבר בוצעו בפועל.


ד.

בנוסף ומבלי לפגוע באמור לעיל, המשרד יהיה רשאי להפסיק את עבודת הזוכה על פי הסכם זה בכל עת ו/או להשתמש בשירותי אחרים או נוספים לפי שיקול דעת המשרד;


ה.
אין באמור בכדי לגרוע מהאמור בסעיף 15(ג), ולא יהיה בשינוי היקף או תקופת ההתקשרות כדי לשנות את סכום התמורה שלה יהיה זכאי הזוכה.

ו.
המשרד לא יהיה חייב בכל פיצוי, תמורה או תשלום אחר עבור או בקשר לשינוי היקף השירות, ביטולו, שינוי הסכום שהוקצב להתקשרות ו/או שינוי תקופת ההסכם. כל שינוי כאמור לא ישמש לזוכה עילה לתביעת פיצויים מכל סוג שהוא.

7.
תמורה
א.
תמורת קבלת התפוקות ישלם המשרד לזוכה כאמור בנספח ב' להסכם זה, בתוספת מע"מ כדין.


ב.
התשלום יבוצע מדי חודש, לאחר הגשת דו"ח לגבי התפוקות שמומשו מטעמו של הזוכה לרבות חשבון וכן דיווח מפורט לגבי כל המטלות על פי הסכם זה אשר בוצעו במהלך התקופה בגינה מתבקש התשלום ובתוספת חשבונית. התשלום יבוצע לאחר אישור בכתב של נציג המשרד כי התפוקות בגינן מתבקש התשלום ניתן וכי תפוקות השירות הנדרשים התקבלו.

ד.
המציא הזוכה חשבון כאמור וזה אושר על ידי נציג המשרד, יבוצע התשלום עד 45 ימים ממועד קבלת ובתנאי שהחשבונית אושרה לתשלום. במועד הימים לא יחשבו מועדים בהם הועברה לידי המשרד חשבונית שגויה.

ה.
בעבור פיגורים בתשלום התמורה מעבר למועד הנקוב לעיל, ישלם המשרד לזוכה ריבית פיגורים על הסכום שבפיגור, עבור תקופת הפיגור כפי שיהיה נהוג באותה עת בהתאם להוראות החשב הכללי.

ו.
מוצהר ומובהר בזאת כי המשרד לא יישא ולא ישלם כל סכום נוסף מעבר לתשלום בו הוא מחויב על פי הסכם זה.
8.
יחסי עבודה - קבלן - מזמין


א.
הזוכה משמש כקבלן עצמאי לצורך מתן השירות והוא בלבד יהיה אחראי לכל אובדן, פיצוי, תשלום או נזק מכל סוג או סיבה שהם שיגרמו לו או לכל צד ג' ובשל מתן השירות. המשרד לא יישא בשום תשלום בגין הנ"ל.


ב.
במידה ויחויב המשרד לתשלום כלשהו בגין נזק כלשהו מהנזקים המנויים לעיל, מתחייב הזוכה להחזיר כל תשלום, הוצאה או נזק שייגרמו למשרד בעקבות חיוב כאמור, לרבות הוצאות ושכר טרחת עו"ד וזאת בתנאי שהמשרד ימסור לזוכה הודעה על כל תביעה כאמור במועד וייתן לזוכה את האפשרות והעזרה הדרושים על מנת להתגונן כנגד תביעה זו.


ג.
למען הסר ספק, מוצהר ומוסכם בין הצדדים:



1.
שהיחסים ביניהם או בין המשרד לכל נותן שירות מטעמו לפי הסכם זה, אינם יוצרים יחסי עובד ומעביד, אלא יחסים שבין מזמין לקבלן המבצע הזמנות ו/או בין מוסר ידע וקונה ידע.



2.
לא תהיינה לזוכה בביצוע המטלות ומימוש התפוקות זכויות של עובד אצל הממשלה ולא יהיה זכאי לכל פיצוי ו/או הטבות כלשהן בקשר לביצוע הסכם זה ו/או סיומו ו/או הפסקת מתן השירות מכל סיבה שהיא.



3.
המשרד לא ישלם לזוכה כל תשלום לביטוח לאומי, מס מקביל ויתר זכויות סוציאליות. 

9.
זכויות קנייניות

א.
הזוכה מאשר ומתחייב בזה כי המשרד יהיה זכאי לעשות כל שימוש לפי שיקול דעתו בתוצרי השירות נשוא ההסכם זה ובין היתר להעבירם לכל גורם שהוא וכל מטרה אחרת ולרבות הכנסת שינויים במסמכי השירות ו/או לעשות בהם כל שימוש אחר לפי שיקול דעתו וזאת בלי צורך לבקש רשות מהזוכה ובלי שהזוכה יהיה זכאי לכל תמורה או תוספת תמורה בגין שימוש זה בתוצרי השירות.


ב.
מבלי לגרוע באמור לעיל, מוצהר ומובהר בזאת כי למשרד זכות בלעדית והוא יהיה בעל זכות היוצרים בכל מסמך או חוות דעת או נכס רוחני שיערך על ידי הזוכה או בהסתמך על שירות שינתן על ידי הזוכה במהלך מתן השירות נשוא התקשרות זו. 

10.
שמירת סודיות

 
א.
הזוכה מתחייב כי הוא ישמור בסוד, לא יעביר, לא יודיע, לא ימסור לאחר ולא יביא לידיעת כל אדם כל ידיעה וכל מסמך שיגיעו אליו אגב, בקשר או בתוקף ביצוע הסכם זה, תוך תקופת הביצוע, לפניה או לאחריה וכן ישמור על סודיות התכניות, הרשימות, המפרטים וכל יתר הניירות והמסמכים הקשורים במתן השירותים, לרבות העתקים שהוכנו על ידו.  אי מילוי ההתחייבות על  פי  סעיף  זה  מהווה  עבירה  לפי סעיף 118 לחוק העונשין התשל"ז- 1977.


ב.
הזוכה מתחייב לציית לכל הוראות הביטחון, לרבות בקשר לשמירת החומר הקשור בעבודה אשר יינתנו לו.

11.
ויתור

מוסכם כי ויתור כלשהו, הימנעות או שיהוי מצד המשרד במימוש זכויותיו על פי הסכם זה לא יתפרשו כויתור ולא ישמשו מניעה לתביעה אלא אם נעשה הויתור בכתב.

12.
שירותים חיצוניים

הזוכה יפעיל נותני שירותים חיצוניים כהגדרתם בתנאי המכרז, לשם ביצוע המטלות והכנת התפוקות כמפורט בהסכם זה. מובהר בזאת שהתשלום לנותני השירות החיצוניים אותם יפעיל הזוכה, ישולם על ידי המשרד במסגרת התקשרות אחרת של  המשרד עמם. 
13.
הזוכה מצהיר ומתחייב כי אין הוא נמצא, וימנע מלהימצא במצב של ניגוד אינטרסים בין מתן שירותיו במסגרת הסכם זה לבין עיסוקים אחרים שלו.
14.
הפרת הסכם


א.
הפר הזוכה תנאי מתנאי הסכם זה, במעשה או במחדל, יהא המשרד זכאי לבטל ההסכם לאחר שנתן לזוכה הודעה על כך והזוכה לא תיקן ההפרה תוך 7 ימים מיום קבלת ההודעה כאמור.


ב.
הזוכה ישלם למשרד את הנזקים, ההוצאות וההפסדים שיגרמו למשרד עקב הפרת ההסכם או חלקו.

15.
נציג המשרד


א.
נציג המשרד לצורך ביצוע הסכם זה הינו ___________.

ב.
המשרד יהיה רשאי להחליף את הנציג בכל עת וזאת בדרך של הודעה בכתב לזוכה.


ג.
למען הסר ספק, אין נציגי המשרד מוסמכים לשנות מתנאי הסכם זה באופן שיהיה בו כדי לחייב את המשרד בחיובים כספיים נוספים מעבר למפורט בסעיף 7 לעיל.


ד.
הנציג יהיה רשאי להיכנס לכל מקום בו מתנהלת פעילות כלשהי הקשורה או הכרוכה בביצוע המטלות, להשתתף בכל פעולה הקשורה או הכרוכה בביצועו וכן יהיה זכאי הנציג לעיין בכל מסמך ולקבל כל מסמך וכל מידע הקשור או הכרוך במתן השירות.

16.
ערבות בנקאית/ביטוחית


להבטחת כל התחייבויות הזוכה על פי הסכם זה, מצורפת בזה ערבות מטעמו בהתאם לנוסח מאושר על ידי המשרד בשיעור של _______ ש"ח. בכל מקרה בו הזוכה לא ישלם תשלום שחובת תשלומו עליו על פי הסכם זה או הוראות כל דין, או שלא יתקן הפרת ההסכם על ידו בתוך 7 ימים ממועד קבלת התראה על כך מהמשרד בכתב, יהיה רשאי המשרד לממש את הערבות ולגבות ממנה כל סכום המגיע ממנו.


מתן הערבות היא תנאי לכניסתו לתוקף של הסכם זה. 

17.
שונות
א.
הודעה שתישלח על ידי אחד הצדדים למשנהו בדואר רשום תיחשב כאילו הגיע לתעודתה בתוך 48 שעות מעת מסירתה לדואר.

ב.
כתובות הצדדים לצורך הסכם זה:


המשרד:
משרד לביטחון הפנים, קריית הממשלה מזרח ירושלים, ת"ד 18182 בנין ג' קומה ה' ירושלים 91181.



הזוכה:
________________________
ג.
הסכם זה יכנס לתוקפו במועד חתימתו על ידי אחרון מורשי החתימה של שני הצדדים.

ולראיה באו הצדדים על החתום

________________________


_________________________

              מר חגי פלג



                                    הזוכה

מנכ"ל המשרד לביטחון הפנים

________________________


        

            מר יוחנן שליין 

  חשב המשרד לביטחון הפנים




________________________

                   תאריך
 ימולא אך ורק על ידי המציע הזוכה
שם הבנק/חברת הביטוח ________________
מס' הטלפון ________________________
מס' הפקס: ________________________
כתב ערבות
לכבוד 
ממשלת ישראל 
באמצעות משרד ____________
הנדון: ערבות מס'____________
אנו ערבים בזה כלפיכם לסילוק כל סכום עד לסך__________________________________
(במילים _______________________________________ ____________________)
שיוצמד למדד*) _____________________________ מתאריך ___________________
                                                                                           (תאריך תחילת תוקף הערבות)
אשר תדרשו מאת: _______________________________________(להלן "החייב") בקשר עם  הזמנה/חוזה_______________________________________________________
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב. ערבות זו תהיה בתוקף מתאריך ___________________ עד תאריך  ________________ דרישה על פי ערבות זו יש להפנות לסניף הבנק/חב' הביטוח שכתובתו____________________
                                                                                                      שם הבנק/חב' הביטוח
_____________________________                   ___________________________                            מס' הבנק ומס' הסניף                                           כתובת סניף הבנק/חברת הביטוח 
ערבות זו אינה ניתנת להעברה
___________              ________________                       ________________                         תאריך                               שם מלא                                        חתימה וחותמת    
*) אם נדרשת ערבות צמודה

PAGE  
10

